cyanic-selkie/wikianc huggingface dataset:
Niskanen
Niskanen on suomalainen sukunimi, ja se on muun muassa seuraavien henkilöillä:
Katju Aro
Katju Sofia Aro (s. 1974) on helsinkiläinen poliitikko ja graafinen suunnittelija. Hän oli Feministisen puolueen puheenjohtaja vuosina 2017–2021. Aro ilmoitti kesällä 2021, ettei hae jatkokautta Feministisen puolueen johdossa syyskuussa pidettävässä puoluekokouksessa. Aro oli Naisasialiitto Unionin puheenjohtaja 2003–2004 ja 2014–2016.
Poliittinen toiminta
Arosta tuli feministi jo yläasteella. Kuntavaaleissa 2017 hänestä tuli Feministisen puolueen ainoa kaupunginvaltuutettu, kun hänet valittiin 1 557 äänellä Helsingin kaupunginvaltuustoon. Eduskuntavaaleissa 2019 Aro oli ehdolla, mutta ei tullut valituksi. Vuoden 2021 kuntavaaleissa Aro ei saanut tarvittavaa kannatusta valtuustoon jatkokaudelle, kun Feministinen puolue menetti ainoan paikkansa.
Aro on tehnyt suomalaisen version etuoikeuskävelystä, jonka pohjalta Helsingin Sanomat laati etuoikeustestin. Testin väittämien avulla voi laskea, kuinka etuoikeutettu on.
Kaupunginvaltuutettuna Aro on tehnyt aloitteita seksuaalisen häirinnän ehkäisemisestä Helsingissä, matalan kynnyksen palvelupisteen perustamisesta väkivaltaa tai sen uhkaa kokeneille, Helsingin oman samapalkkaisuusohjelman laatimisesta, tasa-arvohankkeen toteuttamisesta ja sosiaalisen jälleenrakentamisen ohjelmasta koronaepidemian jälkeiseen aikaan.
Yksityiselämä
Aro asuu Helsingissä. Poliittisen toiminnan ulkopuolella hän tekee freelancerina visuaalista journalismia ja graafista suunnittelua. Hän on käynyt Kallion lukion.
Aron velipuoli on elokuvaohjaaja Aku Louhimies.
Mannerheim (suku)
Mannerheim-suku (alkuaan Marhein) on ruotsalais-suomalainen aatelissuku, joka on alun perin kotoisin Saksasta. Aiemmin suvun luultiin olevan peräisin Alankomaista. Suvun tunnetuin jäsen on Suomen marsalkka ja presidentti Carl Gustaf Emil Mannerheim.
Historia
Suvun historia liittyy sekä Ruotsin että Suomen historiaan. Vanhin tunnettu Mannerheim-sukuinen, Henrik (Hinrich) Marhein (s. 1618), on asunut Hampurissa Saksassa. Hän oli tulleita hansakauppiaita ja muuttanut Ruotsiin 1600-luvulla. Hänen tiedetään toimineen Gävlessä kauppiaana 1645. Hän kuoli Tukholmassa 1667.
Hänen poikansa Augustin Marhein saavutti aseman valtion tilojen hoitajana. Hänet aateloitiin ansioistaan vuonna 1693. Suku merkittiin Ruotsin ritarihuoneen aateliskalenteriin nimellä Mannerheim.
Augustin Mannerheimillä ja hänen vaimollaan Anna Elisabeth Oldermanilla oli neljä poikaa, jotka kaikki lähtivät sotilasuralle. Merkittävimmät olivat Gustaf Henrik ja Johan Augustin Mannerheim, joista tuli vapaaherroja 1768. Yksi tyttäristä puolestaan avioitui eversti Scheffer-Ehrensvärdin kanssa, ja on näin Suomenlinnan rakennuttajan Augustin Ehrensvärdin äiti.
Lazzaro Spallanzani
Lazzaro Spallanzani (10. tammikuuta 1729 Scandiano – 12. helmikuuta 1799 Pavia) oli italialainen katolinen pappi, biologi ja fysiologi, joka teki tärkeitä kokeellisia tutkimuksia ruumiintoiminnoista ja eläinten lisääntymisestä. Häntä myös pidetään eläinten kaikuluotauksen löytäjänä. Hänen tutkimuksensa biogeneesistä tasoittivat tien Louis Pasteurin työlle.
Mannerheim (suku)
Historia
Ensimmäinen Suomessa syntynyt Mannerheim oli vapaaherra, sittemmin kreivi Carl Gustaf Mannerheim, joka syntyi Louhisaaressa vuonna 1797. Hänestä tuli Vaasan (1832–1833) ja Viipurin kuvernööri (1834–1839), ja myöhemmin Viipurin hovioikeuden ensimmäinen presidentti (1839–1854). Hänen puolisonsa oli Eva Vilhelmina von Schantz, joka oli everstiluutnantti Carl Constantin von Schantzin ja Carolina Lovisa Weissman von Weissensteinin tytär. Kreivi Mannerheim oli nykyisen käsityksen mukaan Suomen suuriruhtinaskunnan poliittisesti merkittävimpiä miehiä. Virkatehtäviensä ohella hän oli merkittävä hyönteistieteilijä. Vapaaherra Carl Gustaf Mannerheim korotettiin kreivilliseen säätyyn vuonna 1824 siten että kreivin arvo periytyy sukupolvesta toiseen ainoastaan vanhimmalle pojalle. Kreivillinen sukuhaara sammui Suomessa vuonna 2015. Carl Gustaf Mannerheimin ja Eva Vilhelmina von Schantzin poika oli Carl Robert Mannerheim. Hän avioitui Hedvig Charlotta Helene von Julinin kanssa vuonna 1862 ja Sofia Nordenstamin kanssa vuonna 1883. Carl Robert Mannerheimin lapsia olivat muun muassa ylihoitaja Sophie Mannerheim (1863–1928), pankinjohtaja Carl Mannerheim (1865–1915), Suomen presidentti ja marsalkka Carl Gustaf Emil Mannerheim (1867–1951), kartanonomistaja Johan Mannerheim (1868–1934) sekä kirjataiteilija ja kirjailija Eva Mannerheim-Sparre (1879–1957).
Kreivi Gustaf Mannerheim (s. 1964) kuoli vuonna 2015. Siitä lähtien suvun päämies on ollut kreivi Carl Erik Mannerheim (s. 1929), joka asuu Cannesissa ja on eläköitynyt, öljytankkereilla työskennellyt yli-insinööri. Suomessa elää yhä suvun vapaaherrallisen suvun jäseniä, mutta ei kreivillisen haaran jäseniä.
Lazzaro Spallanzani
Ura
Spallanzanin synnyinkaupunki Scandiano sijaitsee nykyisen Reggio Emilian maakunnan alueella. Hän kävi koulua jesuiittojen lukiossa ja opiskeli lakitiedettä Bolognan yliopistossa. Hän keskeytti pian opintonsa ja alkoi perehtyä tieteeseen. Hänen sukulaisnaisensa Laura Bassi, joka työskenteli fysiikan professorina, vaikutti keskeisesti Spallanzanin ryhtymiseen tiedeuralle. Bassin opastuksella hän alkoi tutkia luonnonfilosofiaa ja matematiikkaa sekä myös kieliä, joista kuitenkin pian luopui.
Ampumahiihdon maailmanmestaruuskilpailut 1970
Ampumahiihdon maailmanmestaruuskilpailut 1970 järjestettiin Östersundissa, Ruotsissa.
Mannerheim (suku)
Historia
Kansallisarkisto sai toisen marsalkka Mannerheimia koskevan lahjoituksen, kun ruotsalaisen Wallenberg-suvun säätiö lahjoitti arkistolle marsalkan ja kreivitär Gertrud Arco auf Valleyn välistä kirjeenvaihtoa vuosilta 1946–1951. Lahjoituksen asiakirjat on kopioitu säätiön omistamista alkuperäisistä asiakirjoista ja niitä koskee käyttörajoitus, ne ovat vain väitelleille tutkijoille. Gertrud Arco auf Valley oli pankkiireiden Jacob Wallenbergin (1892–1980) ja Marcus Wallenberg nuoremman (1899–1982) sisar. Juhani Suomen vuonna 2013 julkaiseman teoksen ''Mannerheim, viimeinen kortti? Ylipäällikkö-presidentti'' mukaan kreivitär oli marsalkan viimeinen rakkaus.
Jeff Jillson
pienoiskuva|Jeff Jillson vuonna 2007 Jeff Jillson (s. 24. heinäkuuta 1980) on amerikkalainen entinen jääkiekkopuolustaja, joka pelasi kolmessa eri NHL-seurassa: San Jose Sharksissa, Boston Bruinsissa ja Buffalo Sabresissa. San Jose Sharks varasi hänet NHL-liigaan ensimmäisen kierroksen 14. pelaajana vuoden 1999 varaustilaisuudessa.
Belem Guerrero
Belem Guerrero Méndez (s. 8. maaliskuuta 1974 México, Meksiko) on uransa päättänyt meksikolainen ratapyöräilijä ja olympiamitalisti. Hän on pituudeltaan 160 cm ja painoi aktiiviurallaan 58 kg.
Guerrero voitti pisteajon olympiahopeaa Ateenassa 2004. Samojen olympialaisten maantieajossa hän oli 46. Hän osallistui olympialaisten ratapyöräilyn pisteajoon myös 1996 ollen yhdestoista ja 2000 sijoittuen viidenneksi.
Ratapyöräilyn maailmanmestaruuskilpailuissa hän on voittanut neljä mitalia pisteajossa. Pan-Amerikan kisoissa hän on saanut mitaleita pisteajosta, henkilökohtaisesta takaa-ajosta ja maantieajosta.
Lazzaro Spallanzani
Ura
Vuonna 1754 hänet valittiin 25-vuotiaana Reggio Emilian yliopiston logiikan, metafysiikan ja kreikan kielen professoriksi. Vuonna 1762 hänet vihittiin papiksi; vuonna 1763 hän sai siirron Modenaan, missä hän jatkoi opetustyötään tarmokkaasti ja menestyksekkäästi, mutta uhrasi kaiken vapaa-aikansa luonnontieteille. Hän kieltäytyi monista tarjouksista, joita sai italialaisilta yliopistoilta ja Pietarista ennen kuin vuonna 1768 hyväksyi Maria Teresian esittämän kutsun Pavian yliopiston luonnonhistorialliseen tiedekuntaan, jota oltiin järjestelemässä uudelleen. Hänet valittiin myös johtajaksi museoon, jonka kokoelmia hän runsaasti kartutti Välimeren rannoille tekemillään matkoilla. Kesäkuussa 1768 Spallanzani valittiin Royal Societyn jäseneksi ja vuonna 1775 ulkomaalaisjäseneksi Ruotsin kuninkaalliseen tiedeakatemiaan.
Vuonna 1785 Spallanzani kutsuttiin Padovan yliopistoon. Saadakseen pidetyksi Spallanzanin palveluksessaan hallitsija kaksinkertaisti hänen palkkansa ja salli hänen tehdä matkan Turkkiin, missä hän vietti lähes vuoden suorittaen monia tutkimuksia, joista merkittävimpiin kuuluivat Hálkilla kuparikaivoksessa tehdyt. Hänen kotiinpaluutaan juhlittiin lähes voittosaattueen kaltaisissa tunnelmissa: Wienissä Joosef II järjesti hänelle sydämellisen vastaanoton ja saapuessaan Paviaan häntä odottivat kaupungin porteilla suosiotaan osoittavat yliopiston opiskelijat. Seuraavana vuonna hänellä oli opiskelijoita jo yli viisisataa. Hänen rehellisyytensä museon johtajana kyseenalaistettiin, mutta viranomaistutkinnassa hänen kunniansa pian palautettiin, mihin jopa häntä syyttäneet olivat tyytyväisiä.
Vuonna 1788 Spallanzani kävi Vesuviuksella sekä Liparisaarten and Sisilian tulivuorilla sekä kokosi tutkimustensa tulokset laajaksi Viaggi alle due Sicilie ed in alcune parti dell'Appennino -teokseksi, joka julkaistiin neljä vuotta myöhemmin.
Spallanzanin uupumattomat ponnistelut matkailijana, taitonsa ja onnensa keräilijänä, loistokkuutensa opettajana ja esitelmöitsijänä sekä terävyytensä väittelijänä epäilyksettä kasvattivat hänen maineensa poikkeukselliseksi aikalaistensa joukossa; hänen kirjeenvaihdostaan paljastuu hänen ystävystyneen monien tunnettujen eri alojen asiantuntijoiden ja filosofien kuten Georges Leclerc de Buffon’n, Lavoisier’n ja Voltairen kanssa. Hänen työnsä käsittivät lähes kaikki mahdolliset tieteenalat alkaen leipien heiton tutkimuksesta aina vulkanologian ja meteorologian perusteisiin.
Löytöjä
Spallanzani tutki vuonna 1768 teoriaa solujen alkusynnystä. Hän selvitti, voivatko mikrobit kulkeutua ilman mukana ja voidaanko ne tuhota keittämällä. Spallanzanin työtä arvosteltiin siitä, että hänen kokeensa hävittivät ”elämänvoiman”, jota tarvittaisiin alkusynnyn tapahtumiseksi. Hänen työnsä tasoitti tien Louis Pasteurille, joka myöhemmin osoitti alkusyntyteorian vääräksi.
thumb|left|Spallanzanin patsas Scandianossa esittää hanta tutkimassa sammakkoa suurennuslasilla.
Spallanzani havainnoi kuulemisen estämisen vaikutusta lepakoiden lentoon vertaamalla niiden lentoa ennen ja jälkeen yhden tai molempien korvakäytävien tukkimista talilla osoittaen niiden suunnistamisen olevan kuuloaistimuksista riippuvainen.
Spallanzanin merkittävimpänä työnä pidetään teosta Dissertationi di fisica animale e vegetale (2 osaa, 1780). Siinä hän ensikerran kuvaili ruoansulatuksen toimintaa.
Kuolema
Spallanzani kuoli virtsarakkosyöpään. Kuoleman jälkeen rakko irrotettiin ruumiista hänen kollegoidensa tutkittavaksi, minkä jälkeen se asetettiin julkisesti näytteille pavialaiseen museoon, missä se on edelleenkin.
Charles Kirkconnellin kansainvälinen lentoasema
Charles Kirkconnellin kansainvälinen lentoasema on Caymansaarten Cayman Bracin saaren ainoa lentoasema. Vuonna 1955 avattua lentoasemaa käytti vuonna 2014 noin 60 000 matkustajaa. Se on nimetty paikallisen liikemiehen, Charles Kirkconnellin, mukaan. Aiemmin se tunnettiin nimellä Gerrard-Smithin kansainvälinen lentoasema.
Ofeltes
Ofeltes, joka tunnetaan myös nimellä Arkhemoros, oli kreikkalaisessa mytologiassa Nemean kuninkaan Lykurgoksen ja Eurydiken poika.
Eräänä päivänä Hypsipyle, Ofelteen hoitaja, oli kävelyllä kantaen nuorta Ofeltesta käsivarsillaan. Hän kohtasi seitsemän Thebaa vastaan marssinutta sotapäällikköä, jotka kysyivät häneltä lähimmän kaivon sijaintia. Hapsipyle laski Ofelteen maahan selleripetiin ja lähti näyttämään kenraaleille kaivon sijaintia. Hänen poissa ollessaan käärme kuitenkin kuristi lapsen.
Ofelteen kuoleman jälkeen hänet nimettiin Arkhemorokseksi (suom. turmion tuottaja). Sotapäälliköt järjestivät hautajaisjuhlallisuudet Ofelteen muistoksi ja järjestivät hautajaiskisat hänen kunniakseen. Erään myytin mukaan Nemean kisat saivat alkunsa näistä kisoista.
Arkkipiispan palatsi (Nikosia)
Arkkipiispan palatsi on Kyproksen ortodoksisen kirkon arkkipiispan palatsi Nikosian kaupungissa Kyproksen saarella.
pienoiskuva|vasen|240px|Arkkipiispan palatsi. Arkkipiispan palatsin rakennutti arkkipiispa Makarios III vuosina 1956–1960. Sen vieressä sijaitsee vanha arkkipiispanpalatsi, joka on rakennettu vuonna 1730.
Palatsi sijaitsee Nikosian vanhassakaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Uusi palatsi edustaa uusbysanttilaista tyyliä. Rakennus toimii arkkipiispan virka-asuntona. Sen lisäksi siinä sijaitsevat arkkihiippakunnan toimisto ja kirjasto. Vanhassa palatsissa toimivat Kyproksen kansatieteellinen museo sekä Kansallisen taistelun museo.
Heti rakennusten vieressä sijaitsee Pyhän Johannes Teologin katedraali, joka on Kyproksen kirkon arkkipiispanistuin. Uuden palatsin edessä on Makarios III:n patsas.
Dominica kesäolympialaisissa 2012
Dominica osallistui Lontoon olympialaisiin vuonna 2012 kahden yleisurheilijan joukkueella. Heistä lipunkantajana avajaisissa toimi Erison Hurtault ja päättäjäisissä puolestaan Luan Gabriel. Dominica ei ole vielä koskaan voittanut mitalia olympialaisissa.
Yleisurheilu
Seuraavat kaksi dominicalaista urheilijaa pääsivät kisoihin
Micky Ward
George Michael "Micky" Ward, Jr. (4. lokakuuta 1965), tunnettu lempinimellä Irish, on yhdysvaltalainen entinen nyrkkeilijä, ja entinen WBU:n ylemmän kevyensarjan maailmanmestari. Hänen sukunsa on kotoisin Irlannista.
Ampumahiihdon maailmanmestaruuskilpailut 1969
Ampumahiihdon maailmanmestaruuskilpailut 1969 järjestettiin Zakopanessa, Puolassa.
Cortés (departementti)
thumb|right|250px|Cortésin sijainti Hondurasin kartalla thumb|right|250px|NASAn satelliittikuva hedelmällisestä Sulan tulvalaaksosta Cortés on Hondurasin kahdeksastatoista departementista luoteisin. Se rajoittuu pohjoisessa Karibianmereen ja luoteessa Guatemalan tasavaltaan. Sen pinta-ala on 3 923 km2, vuonna 2010 asukkaita oli 1,562 miljoonaa. Se on asukasluvultaan departementeista suurin, ja sen pääkaupunki San Pedro Sula on miltei miljoonainen metropoli ja teollisuuskeskus. Hedelmällinen Sulan laakso on merkittävä banaanien ja muiden elintarvikkeiden tuottaja.
Micky Ward
Ward muistetaan erityisesti kolmen ottelun sarjastaan Arturo Gattia vastaan. Hänen elämästään on tehty elokuva Taistelija (2010).
Tod Browning
Tod Browning (syntyjään Charles Albert Browning, Jr.; 12. heinäkuuta 1880 Louisville, Kentucky, Yhdysvallat – 6. lokakuuta 1962 Malibu, Kalifornia, Yhdysvallat) oli yhdysvaltalainen elokuvanäyttelijä, -ohjaaja ja -käsikirjoittaja. Hänen ohjasi urallaan sekä mykkä- että äänielokuvia. Hän ohjasi mm. elokuvat Dracula – vanha vampyyri ja Freaks – kummajaiset.
Micky Ward
Uran alku ja ensimmäinen lopettaminen
Ward aloitti uransa ammattinyrkkeilijänä vuonna 1985, ja 13. kesäkuuta hän voitti debyyttiottelussaan David Morinin tyrmäyksellä ensimmäisessä erässä. Tämän jälkeen hän voitti seuraavat 14 kohtaamaansa vastustajaa, kunnes 25. syyskuuta 1987 kärsi tappion Edwin Curetille jaetuin pistein. Vuonna 1988 hän otteli kuusi kertaa ja voitti viidesti. Vuonna 1989 Ward kävi vain kaksi ottelua, joista hävisi toisen. Vuosina 1990–1991 Ward otteli viisi kertaa ja hävisi niistä neljä.
Cortés (departementti)
Cortésin departementti lienee saanut nimensä konkistadori Hernán Cortésin mukaan, joka taisteli seudulla Espanjan kruunun puolesta sekä intiaaneja että kapinallista Cristóbal de Olidia vastaan.
Tod Browning
Ura
Browningin lapsuudesta ei ole juurikaan tietoja, mutta 16-vuotiaana hän karkasi kiertävän sirkuksen mukaan. Browning esiintyi sirkuksessa mm. klovnina, käärmeihmisenä ja kahlekuninkaana. Hän työskenteli sirkuksen lisäksi huvipuistoissa ja vaudevillessä, ennen kuin aloitti uransa elokuvanäyttelijänä Biographilla vuonna 1913. Seuraavana vuonna hän siirtyi Reliance-Majestic Studiosille, jossa hän esiintyi mm. D. W. Griffithin elokuvassa Suvaitsemattomuus (1916). Browning toimi myös elokuvan apulaisohjaajana.
Micky Ward
Uran alku ja ensimmäinen lopettaminen
Ensimmäisen uransa aikana Ward pysyi suurelle yleisölle tuntemattomana nimenä ja otteli erilaisilla klubeilla. Hän päätti lopettaa uransa vain 26-vuotiaana vuonna 1991 hävittyään sitä ennen neljä ottelua perätysten. Taukonsa aikana hän tienasi elantonsa tienpäällystykseen erikoistuneessa yrityksessä. Osan palkastaan Ward käytti leikkaukseen, jossa hänen lantionsa luun avulla vahvistettiin oikeaa kättä, jonka kanssa hänellä oli otteluissaan ollut runsaasti vaikeuksia. Ward palasi takaisin nyrkkeilykehiin 31-vuotiaana vuonna 1996.
Tod Browning
Ura
Browning siirtyi Universal Picturesin listoille vuonna 1919. Universalilla Browning ohjasi useita elokuvia Priscilla Deanin kanssa. Yrityksen palveluksissa hän tutustui myös näyttelijä Lon Chaneyyn, jonka kanssa hän teki myöhemmin yhteistyötä. Metro-Goldwyn-Mayer perustettiin 1924, ja se tavoitteli nousemista Hollywoodin suurimmaksi elokuvayhtiöksi. Se palkkasikin heti monia suuria nimiä. Browning ohjasikin vuonna 1925 MGM:lle elokuvan Kolme paholaista (1925), jonka pääosassa oli Chaney. Elokuva oli vuoden 1925 menestykkäimpiä. Browningin ja Chaneyn yhteistyö ehti tuottaa MGM:lle kahdeksan elokuvaa ennen Chaneyn kuolemaa vuonna 1930. Näistä tunnetuimmat ovat Singaporen opiumipesä (1926), Kädetön Alfonso (1927), West of Zanzibar (1928) ja kadonnut Laukaus yössä (1927). Browningin muut elokuvat tuona aikana eivät saavuttaneet samaa kuuluisuutta kuin ne, jotka hän teki Chaneyn kanssa.
Micky Ward
Paluu ja WBU:n maailmanmestaruus
Paluunsa jälkeen Ward voitti yhdeksän ottelua perätysten, ja niistä yksi oli Louis Veaderia vastaan käyty WBU:n ylemmän kevyensarjan Intercontinental-mestaruusottelu. Ward sai ensimmäisen mahdollisuutensa maailmanmestaruuteen, kun hän kohtasi IBF-liiton mestaruusottelussa Vince Phillipsin. 19. elokuuta 1997 käydyssä ottelussa Ward kärsi uransa ainoan teknisen tyrmäyksen, kun hänen oikea silmäkulmansa aukesi ja tuomari joutui keskeyttämään ottelun yhdeksännessä erässä. Monien mielestä haava syntyi, kun Phillips oli sääntöjen vastaisesti pukannut Wardia päällään kasvoihin, mutta Ward ei ole jälkikäteen halunnut selitellä ottelun tapahtumia.
Tod Browning
Ura
Monissa Browningin elokuvista oli uhkaava ilmapiiri. Hänen vuoden 1931 elokuvansa Dracula – vanha vampyyri, jossa pääosaa esitti Bela Lugosi, nosti Universalin kauhugenren hallitsijaksi kahdeksi vuosikymmeneksi. Se oli myös käytännössä aloittamassa uutta elokuvan lajityyppiä. Draculan menestyksen jälkeen Universal mainosti tekevänsä vielä uuden kauhuelokuvan. Se oli ensimmäinen kerta, kun termiä kauhuelokuva käytettiin. Browningin menestys Draculan jälkeen ei jatkunut kovinkaan kauan, sillä hänen seuraava elokuvansa, Freaks – kummajaiset (1932), käytännössä lopetti hänen uransa. Freaksin päähahmoina oli sirkuksen kummajaisia, mikä oli monelle katsojalle liikaa. Katsojat inhosivatkin elokuvaa, ja kriitikot haukkuivat sen. Elokuva oli myös 31 vuoden ajan kiellettynä Yhdistyneessä kuningaskunnassa. Freaksin maine on kuitenkin kasvanut sen jälkeen, kun se esitettiin uudelleen Venetsian elokuvajuhlilla 1962. Siitä on tullutkin kriitikoiden ylistämä.
Freaksin surkean menestyksen jälkeen Browning tippui b-elokuvien ohjaajaksi, mikä ei tarjonnut hänelle tarpeeksi haasteita. Hän ohjasikin enää muutaman elokuvan, kunnes lopetti uransa 1939. Browningin viimeisimpiä elokuvia olivat Mark of the Vampire (1935), joka oli uusintaversio Laukauksesta yössä, ja Hirveä kosto (1936).
Micky Ward
Paluu ja WBU:n maailmanmestaruus
11. maaliskuuta 2000 Micky Ward kohtasi ohuesti tunnustetun WBU:n ylemmän kevyensarjan mestaruusottelussa englantilaisen Shea Nearyn. Wardille ei annettu mahdollisuuksia voiton suhteen, ja hänen mielestään Nearyn taustavaikuttajat pitivät häntä ainoastaan ponnahduslautana seuraavaan isoa nimeä vastaan käytävää ottelua varten. Ward voitti nimiinsä ottelun ensimmäiset erät, kun taas Neary hallitsi kamppailun keskivaiheita. Ward on myöntänyt vastustajansa lyöneen kovaa, mutta hänellä ei missään vaiheessa ollut vaikeuksia ennakoida Nearyn laajassa kaaressa lentäneitä iskuja. Kahdeksannessa erässä Wardin yläkoukut kaatoivat Nearyn kanveesiin. Hän pääsi ylös, mutta kaatui pian uudelleen Wardin lyötyä häntä jälleen yläkoukuilla, jolloin kehätuomari päätti keskeyttää ottelun. Ward voitti WBU:n mestaruuden teknisellä tyrmäyksellä. Hän kuitenkin luopui mestaruudestaan puolustamatta sitä kertaakaan.
Trilogia Gattia vastaan ja uran päättyminen
Nearyn jälkeen Ward kävi neljä kamppailua, joista voitti kaksi. Vuosina 2002–2003 Ward kohtasi Arturo Gattin kolmesti kehässä. Ward voitti parin kohtaamisista ensimmäisen jaetulla pistetuomiolla ja löi Gattin kanveesiin voimakkaalla iskulla vartaloon ottelun yhdeksännessä erässä. Ring Magazine nimesi kamppailun Vuoden nyrkkeilyotteluksi ja HBO:n toimittaja Emanuel Steward kutsui sen yhdeksättä erää "vuosituhannen eräksi". Nyrkkeilyfanit ja asiantuntijat ovat toisinaan kutsuneet kamppailua "vuosituhannen otteluksi". Ward hävisi kaksi seuraavaa kohtaamistaan Gattia vastaan yksimielisesti pistein. Kamppailut olivat tasaisia, ja Gatti sanoi otteluiden olevan kuin taistelua kaksoisveljeään vastaan.
Kun Gattin ja Wardin välinen "trilogia" oli päättynyt, Ward lopetti uransa. Ammattilaisurallaan hän otteli 51 ottelua, joista voitti 38 (27 tyrmäyksellä) ja hävisi 13.
Populaarikulttuurissa
Wardin elämästä on tehty elokuva Taistelija (2010), joka voitti kaksi Oscar-palkintoa. Elokuvassa Wardia näyttelee Mark Wahlberg.
Jedi Mind Tricksin kappale ”Micky Ward Mix” ja Dropkick Murphysin kappale ”The Warrior's Code” kertovat hänestä. Ward myös esiintyy yhtyeen samannimisen levyn kannessa.
Micky Ward esiintyy yhdessä Arturo Gattin kanssa Fight Night -pelisarjan kolmannen osan kannessa.
V75
thumb|300px|[[Tuomo Ojanperä ohjastamassa Sweet Sunrisea Porin raviradalla V75-raveissa elokuussa 2011.]] V75 on raveissa järjestettävä rahapeli, joissa pelaaja veikkaa seitsemän lähdön voittajahevosta. Seitsemän oikein tuloksen lisäksi pelissä on voittoluokat kuudelle ja viidelle oikealle hevoselle. Suomessa peli järjestetään nykyään nimellä Toto76 ja siinä on ainoastaan kaksi voittoluokkaa.
Video: Mindcrime
RIAA palkitsi yhtyeen platinalevyllä videon ylitettyä 100 000 kappaleen myynnin marraskuussa 1989.
V75
Suomessa Toto76:n kohteet ravataan tavallisesti lauantaisin. Kilpailupaikkakunta vaihtelee viikoittain. Jokainen Suomen maakuntarata saa järjestää vuosittain vähintään 1-2 Toto76-ravit.
V-pelit
thumb|ATG:n V75-pelin mainoskyltti Ruotsissa. V75 kuuluu raveissa järjestettäviin ns. V-peleihin, joka on Ruotsissa 1940- ja 50-luvuilla kehitetty pelimuoto. V-kirjain tulee ruotsin kielen voittajaa tarkoittavasta sanasta vinnare. Numero puolestaan ilmaisee, kuinka monen lähdön voittajaa pelissä pitää veikata. Mikäli numeroita on kaksi, kertoo jälkimmäinen pelin pienimmän voittoluokan.
Ruotsissa V-pelejä järjestetään raveissa useita eri variaatioita. Totopeliyhtiö ATG:n valikoimissa ovat V3, V4, V5, V65, V64 ja uusimpana vuoden 2011 lopulla markkinoille tullut, toistaiseksi kokeiluasteella oleva V86-peli.
Suomessa markkinoilla ovat Veikkauksen järjestämät Toto4, Toto5, Toto65 ja Toto75..
Historia ja levinneisyys
Viime vuosina on myös järjestetty Pohjoismaiden yhteisiä V75-raveja. Ruotsin ja Norjan ensimmäinen yhteinen V75-kierros järjestettiin vuonna 2008. Suomessa vastaava juostiin ensimmäistä kertaa Vermossa tammikuussa 2012.
V75 Suomessa
Suomen Hippos aloitti V5:n vuonna 1960, ja se toimi pelin järjestäjänä vuoteen 1982 saakka. Tällöin peli siirtyi Oy Veikkaus Ab:n haltuun ja raviradoilla aloitettiin vastaavasti pelaamaan helpompaa V4-peliä.
Vuonna 1991 V5 muutettiin kahden voittoluokan V65-peliksi. 1995 Veikkaus aloitti V65:n lisäksi jälleen myös V5-pelin, joka ratkaistiin keskiviikkoisin Vermossa. Pelin tulos nähtiin Yle TV1 -kanavalla keskiviikkoillan Urheiluruudun yhteydessä. V65 korvattiin uudella kolmen voittoluokan V75-pelillä talvella 2001.
Kirill Safronov
pienoiskuva|Kirill Safronov vuonna 2004. Kirill Aleksejevitš Safronov (s. 26. helmikuuta 1981 Leningrad) on venäläinen entinen jääkiekkopuolustaja, joka pelasi NHL-liigassa kaiken kaikkiaan 35 ottelua. Phoenix Coyotes varasi hänet NHL:ään vuoden 1999 varaustilaisuudessa ensimmäisen kierroksen 19. pelaajana.
V75
V75 Suomessa
Vuoden 2012 alusta Veikkauksen järjestämät V5 ja V75 siirtyivät Fintoton haltuun. Koska ne olivat Suomessa Veikkauksen omistamia tuotemerkkejä, joista yhtiö ei halunnut luopua, piti Fintoton vaihtaa pelien nimet. Uusiksi nimiksi valittiin Toto5 (T5) ja Toto75 (T75). Fintoto muutti myös oman V4-pelinsä nimen muotoon Toto4 ja aloitti keskiviikkoisin Vermossa ratkaistavan Toto65-pelin. Vuoden 2017 alusta totopeleistä on jälleen vastannut Veikkaus Oy, uusi vanhan Veikkauksen, RAY:n ja Fintoton fuusiona syntynyt rahapeliyritys.
Pelaaminen
thumb|V75-lippu Porin raviradalla. V75- ja Toto75-pelissä veikataan seitsemän ravilähdön voittajaa. Pienin panos on 0,05 euroa. Pelaajalla on mahdollisuus merkitä jokaiseen lähtöön haluamansa määrä voittajaehdokkaita. Hinta kuitenkin nousee sitä mukaa, mitä enemmän laitetaan mahdollisia voittajia. Pelin hinta lasketaan kertomalla lähtöihin merkittyjen hevosten määrä keskenään. Näin saatu rivimäärä kerrotaan vielä pelipanoksella, jolloin saadaan lopullinen hinta.
Mikäli voittajaehdokkaita on merkitty lähdöittäin esimerkiksi 1,1,2,2,4,4 ja 5, saadaan pelin rivimäärä kertolaskulla 1×1×2×2×4×4×5=320. Kun saatu rivimäärä 320 kerrotaan pienimmällä panoksella 0,05 eurolla, saadaan hinnaksi 16,00 euroa. Yhden euron panoksella se maksaisi vastaavasti 320 euroa.
Mahdollisten poisjääntien varalta on peljaajalla mahdollisuus laittaa jokaiseen lähtöön 1-2 varahevosta. Mikäli pelaaja ei merkitse niitä itse, tulevat ne mukaan automaattisesti tietokoneen asettamina.
Peliä voi ostaa tietokoneen arpomana pikapelinä, joka tunnetaan nimellä Salama. Ruotsissa vastaava Harry Boy-niminen pikapeli on erittäin suosittu ja muodostaa huomattavan osat V75:n myynnistä. Suomessa Salama-pikapeli ei kuitenkaan ole saavuttanut suurta suosiota. Pikapelit voivat olla myös ns. kimppapelejä, joissa panos on pienempi kuin tavallinen 0,05 euroa. Tällöin myös mahdollinen voitto-osuus on pienempi kuin 0,05 euron panoksella saatava.
Toto75-peliä on nykyään mahdollisuus pelata myös niin, että pelaaja osallistuu halutessaan vain 7-oikein tuloksen tavoitteluun. Tällöin hän saa 7-oikein voiton 2,5-kertaisena, mutta vastaavasti menettää mahdolliset voitot 6- ja 5-oikein voittoluokissa.
Voitonjako
Toto75 ja V75-peleissä on kolme voittoluokkaa. Mahdollisuus on seitsemän oikein lisäksi voittaa pienempiä voittoja 6 ja 5 oikein -tuloksilla. Fintoto palauttaa pelaajille voittoina Toto75-pelin vaihdosta 65 prosenttia.
6- ja 5-oikein voittoluokkien voittoja ei makseta, mikäli ne jäävät alle 1,5 euron. Tällöin ne siirtyvät jaettavaksi seuraavalla viikolla, jolloin järjestetään ns. Jackpot-kierros. Samoin menetellään, mikäli ei löydy yhtään seitsemän oikein -tulosta.
Pelivaihdot
Suomessa Toto75-pelin viikkovaihto on vakiintunut pelin siirryttyä Fintoton haltuun noin 0,4 miljoonaan euroon. Ennätysvaihto tehtiin Fintoton 75-pelin avanneella yhteispohjoismaisella kierroksella tammikuussa 2012, jolloin se oli yli 9,2 miljoonaa euroa.
Ruotsissa V75 on maan suurin urheilupeli ja toiseksi suosituin rahapeli kolikkoautomaattien jälkeen. Vuonna 2011 sitä pelattiin yhteensä yli 5,2 miljardia kruunua (yli 580 miljoonaa euroa). Keskimääräinen viikkovaihto on noin 9 miljoonaa euroa.
Deksippos (historioitsija)
Deksippos (,, s. noin 210) oli kreikkalais-roomalainen historioitsija ja hallintomies. Hän kuului keryksien sukuun ja toimi vuonna 262 Panathenaia-kisojen tuomarina. Deksippos karkotti Ateenaan vuonna 267 hyökänneet herulit. Hän myös kirjoitti 12 kirjaa sisältävän historiateoksen Khronikan ja diadokkien historiaa käsittelevän teoksen Ta meta Aleksandronin sekä skyyteistä kertovan Skythikan. Näistä on tosin jäljellä vain muutamia fragmentteja.
Raahen satama
Raahen satama (LOCODE: FI RAA ) sijaitsee Pohjois-Pohjanmaalla Raahessa. Se on yksi Suomen vilkkaimmin liikennöidyimmistä satamista. Raahen satamassa käy vuosittain noin 600 laivaa. Ympärivuotinen liikenne on jatkunut yli 40 vuoden ajan. Sataman kautta kuljetetaan erilaisia raaka-aineita ja irtolasteja, terästä, sahatavaraa, kontteja sekä projektiluontoisia laivauksia. Sataman etuina ovat säännölliset reitit Britanniaan, Välimerelle ja Baltian alueelle sekä hyvät maayhteydet. Satama.
Sataman osat
Raahen satama jakaantuu kahteen osaan, SSAB:n sekä Lapaluodon satamanosiin. pienoiskuva|230px|Steel-[[työntöalus|puskija Raahen satamassa, taustalla SSAB Europe Oy:n Raahen tehdas.|alt=]]
SSAB satama
SSAB satamanosassa on kuusi laivapaikkaa. Kulkusyvyys on 8,0 ja 7,8 metriä.
Syväsatama
Syväsatamassa on kaksi laivapaikkaa ja vuonna 2018 valmistunut Roro-ramppi, kulkusyvyys on 10,0 metriä. Syvennetty väylä otettiin käyttöön vuonna 2010 ja syvälaituri vuonna 2011. Laajentuva syvälaiturialue 30 hehtaarin satamakenttineen on tarkoitettu pääasiassa vienti- tai tuontiteollisuuden käyttöön.
Lapaluodon satama
Lapaluodon satamanosassa on 3 laivapaikkaa, kulkusyvyys on 8,0 metriä. Lapaluodon satamanosassa on syyskuussa 2012 käyttöön otettu kontitusterminaali, jonka pinta-ala on noin 6 000 m2. Terminaali on Perämeren alueen ensimmäinen automatisoitu ja modernisti varusteltu kontitusterminaali. Kontitusterminaalissa on kontituslaite, siltanosturi ja kosteudenhallintajärjestelmä. Lisäksi terminaalissa on runsaasti varastotilaa ja useita automaattiovia, joiden ansiosta tuotteiden siirtely ja varastointi sujuu jouhevasti. Kontituslaitteella voidaan lastata sahatavaraa, terästä, suursäkkejä ja muuta kontitettavaksi soveltuvaa tavaraa. Terminaalin pituus on 132 m, leveys 45 m ja pinta-ala 5 940 m2. Lapaluodon satamassa on katettua varastotilaa lähes 19 000 m² ja varastokenttiä yhteensä lähes 20 hehtaaria.
Rahtimäärä
SSAB:n terästehtaan vaikutus näkyy vahvasti Raahen satamatilastoissa. Lapaluodon puolelta kuljetetaan teräksen lisäksi bulk-tuotteita, romua, projektilasteja muun muassa tuulimyllyjä sekä sahatavaraa ja kuitupuuta.
Raahen sataman vuosittainen rahtimäärä:
Elisa Valkama
Elisabeth Sofia (Elisa) Valkama, sukunimi myöh. Lähteenmäki (15. huhtikuuta 1861 Isojoki – 10. huhtikuuta 1937 Kauhajoki) oli suomalainen maatalon emäntä ja arkkiveisujen tekijä. Hän asui Kauhajoella vuodesta 1886 alkaen.
Meningoenkefaliitti
Meningoenkefaliitti tarkoittaa sekä aivojen että aivokalvojen tulehdusta. Yleisimmin taudin aiheuttaa virus, mutta sen voi aiheuttaa myös bakteeri. Bakteeritauti on virustautia rajuoireisempi ja vakavampi.
Pakotie tukossa
Pakotie tukossa (engl. No Road Back) on vuonna 1957 julkaistu rikoselokuva. Elokuvan pääosia esittävät Skip Homeier, Paul Carpenter, Patricia Dainton, Norman Wooland, Margaret Rawlings, Eleanor Summerfield, Alfie Bass ja Sean Connery. Elokuvan on ohjannut Montgomery Tully.
Jaan Tõnisson ja Viron itsenäisyys
Jaan Tõnisson ja Viron itsenäisyys on Erkki Tuomiojan kirjoittama virolaisen toimittajan ja valtiomiehen Jaan Tõnissonin elämäkerta. Teoksen on julkaissut Tammi vuonna 2010. Tuomioja limittää teoksessa Tõnissonin vaiheisiin ja Viron poliittisen historiaan samalta ajalta Suomen tapahtumia ja poliittisia ratkaisuja.
Tõnisson ja Konstantin Päts olivat maailmansotien välisen ajan Viron itsenäisyyden suuria hahmoja. Vasemmistoradikaalista Pätsistä tuli diktaattori, oikeistolaisesta Tõnissonista liberaalin opposition johtaja. Kirjassa kuvataan näiden voimahahmojen välistä jännitettä.
Teos on käännetty myös viroksi ja ilmestynyt Virossa helmikuussa 2011 nimellä Jaan Tõnisson ja Eesti iseseisvus.
Bettina Lemström
Bettina Kristina Lemström (s. 29. maaliskuuta 1966 Helsinki) on suomalainen uransa päättänyt kilpapurjehtija. Hän purjehti 470-luokassa yhdessä sisarensa Annika Mannströmin kanssa.
Kaksikko osallistui Soulin olympialaisiin 1988, jossa he sijoittuivat neljänneksi. MM-kilpailuissa he voittivat hopeaa vuonna 1986. EM-kilpailuista he saavuttivat kultaa 1987 ja pronssia 1989.
He lopettivat kilpauransa vuonna 1990.
Luhtakuirisammalet
Luhtakuirisammalet (Calliergon) on palmikkosammalten lahkoon kuuluva suku, johon kuuluu 4 Suomessa esiintyvää lajia. Kaikki lajit ovat elinvoimaisia ja ne esiintyvät koko Suomessa.
Fallout 76
Fallout 76 on Bethesda Game Studiosin kehittämä toimintaroolipeli. Peli on julkaistu 14. marraskuuta 2018 PlayStation 4:lle, Windowsille ja Xbox Onelle.
Taustaa
Peli paljastettiin 30. toukokuuta 2018, jolloin julkaistiin pelin ensimmäinen traileri ja ilmoitettiin kuultavan lisätietoja kesäkuussa järjestettävillä E3 2018 -messuilla. Messuilla Bethesdan Todd Howard kertoi pelin sisältävän ainoastaan verkkomoninpelin ja ilmoitti julkaisupäiväksi 14. marraskuuta 2018.
Peli sijoittuu Fallout-sarjan maailmaan, kronologisesti ennen kaikkia muita sarjan osia. Pelin maailmana on post-apokalyptinen Länsi-Virginia, jossa sijaitsee pelin nimikkoholvi 76.
Peli käyttää Creation Engine -pelimoottoria, jota Bethesda aikoo käyttää myös myöhemmissä peleissä.
Mervyn Crossman
Mervyn Richard Crossman (7. huhtikuuta 1935 Home Hill, Queensland – 20. kesäkuuta 2017) oli australialainen maahockeypelaaja.
Franz Anton von Gerstner
Franz Anton Ritter von Gerstner (11. toukokuuta 1793 – 12. huhtikuuta 1840) oli itävaltalainen nykyisen Tšekin alueella syntynyt insinööri. Hän vaikutti rautateiden rakentamiseen ja kehitykseen Itävallan keisarikunnassa ja Venäjällä. Hän kuoli keuhkokuumeeseen Philadelphiassa Yhdysvalloissa vietettyään maassa pari vuotta analysoiden paikallisia rautateitä.
Mervyn Crossman
Crossman kuului Australian olympiapronssia voittaneeseen joukkueeseen Tokiossa 1964. Hän osallistui myös Rooman kesäolympialaisiin 1960 sijoittuen joukkueineen kuudenneksi. Crossman kuoli 82-vuotiaana 20. kesäkuuta 2017.
Fallout 76
Pelaaminen
Peli on verkkomoninpeli, joka sijoittuu aikaan 20 vuotta ydinsodan jälkeen. Pelissä on selviytymispelin ja yhteistyöpelin ominaisuuksia.
Franz Anton von Gerstner
Elämäkerta
Gerstner syntyi Prahassa 11. toukokuuta 1793. Hänen ristimänimensä oli Franz Anton Gerstner. Hänen isänsä oli nahkurin poika Franz Joseph Gerstner, josta tuli myöhemmin vesiliikenneyrityksen johtaja ja yliopiston professori.
Fallout 76
Pelaaminen
Peliä pelataan joko ensimmäisen tai kolmannen persoonan kuvakulmasta. Tukikohtien ja asutusten rakentaminen joutomaasta löydettäviä resursseja ja osia hyödyntäen on hyvin keskeisessä osassa.
Franz Anton von Gerstner
Elämäkerta
Franz Joseph Gerstner korotettiin Itävallan perinnölliseen aateliin vuonna 1810, jolloin hän ja hänen poikansa saivat lisätä nimeensä von-liitteen. Nuorempi von Gerstner opiskeli Prahan yliopistossa ja kaupungin teknillisessä korkeakoulussa sekä Wienin yliopistossa. Viimeksi mainitussa hän sai vuonna 1817 työn insinööritieteen opettajana, ja myöhemmin hänestä tuli kyseisen yliopiston professori.
Von Gerstner vieraili Yhdistyneessä kuningaskunnassa ensimmäisen kerran vuonna 1822 opiskellakseen rautatiealan insinööritiedettä. Palattuaan Itävaltaan hän alkoi suunnitella hevosvetoisten junien rautatieyhteyttä, joka yhdistäisi Vltava- ja Tonava-joet. Samaa oli suunnitellut vuonna 1807 myös hänen isänsä todettuaan kanavan rakentamisen jokien välille mahdottomaksi. Keisarikunnan viranomaiset antoivat 7. syyskuuta 1824 von Gerstnerille luvan rakentaa rata Budweisin ja Linzin välille. Radalla kuljetettiin ensin lähinnä suolaa, mutta myöhemmin myös muuta kauppatavaraa sekä matkustajia. Se tuli valmiiksi vuonna 1830, ja kaksi vuotta sen valmistumisen jälkeen sitä laajennettiin.
Fallout 76
Pelaaminen
Päivitysten myötä peliin on lisätty NPC-hahmoja tehden siitä enemmän aiempien Fallout-sarjan pelien kaltaisen.
Franz Anton von Gerstner
Elämäkerta
Vuonna 1834 von Gerstner muutti Itävallasta Pietariin Venäjälle. Hän rakennutti vuosina 1836–1837 Venäjän ensimmäisen rautatien Pietarista keisarin asuinpaikkaan Tsarskoje Seloon. Hänen avustajanaan projektissa toimi Ludwig Klein. Radalla liikennöinti alkoi vuonna 1838, ja se toimi alkuna myöhemmälle rautatieyhteydelle Moskovaan. Von Gerstnerin päätöksestä rataa ei rakennettu George Stephensonin käyttämällä neljän jalan kahdeksan tuuman raideleveydellä, vaan leveämpänä viisijalkaisena.
Vuoteen 1838 mennessä von Gerstner oli Euroopan johtava rautatieinsinööri ja -asiantuntija. Hän oli vieraillut Yhdistyneessä kuningaskunnassa kolmasti ja oppinut paljon rautateistä maassa. Rautatiealan uusi suuri kukoistusalue oli kuitenkin Yhdysvallat, joten von Gerstner päätti lähteä vierailulle myös sinne. Hän saapui New Yorkiin vaimonsa Claran, avustajansa Kleinin ja muutaman muun henkilön muodostaman seurueen mukana 15. marraskuuta 1838.
Fallout 76
Vastaanotto
Peliä kritisoitiin muun muassa NPC-hahmojen puutteesta.
Franz Anton von Gerstner
Elämäkerta
Yhdysvalloissa von Gerstner kirjasi muistiin suuren määrän säännöksiä, lakeja ja muuta tietoa rautateistä maassa. Hän matkusti noin 2 000 mailia rautateillä maassa ja vieraili muun muassa Philadelphiassa, Washingtonissa, Charlestonissa, Augustassa, Mobilessa ja New Orleansissa. Lopulta hän palasi läntisen Pennsylvanian kautta Philadelphiaan. Vuonna 1839 hän julkaisi Yhdysvaltain taloutta ja liikennettä käsittelevän teoksensa Die innern Communicationen. Myös hänen vaimonsa teki laajoja muistiinpanoja yhdysvaltalaisesta yhteiskunnasta ja paikallisista merkkihenkilöistä.
Von Gerstnerin aikeena oli julkaista yhdysvaltalaisia rautateitä ja kanavia käsittelevä suurteos, mutta talvella 1839–1840 hän sairastui keuhkokuumeeseen, mihin kuoli 12. huhtikuuta 1840 Philadelphiassa. Hänen vaimonsa ja Klein haudatuttivat hänet Laurel Hillin hautausmaalle Philadelphiassa.
Fallout 76
Vastaanotto
Päivitysten jälkeen pelin on sanottu parantuneen ja olevan menossa oikeaan suuntaan.
Päivitykset ja laajennukset
Wastelanders-päivitys lisäsi peliin NPC-hahmoja. Steel Dawn -päivitys lisäsi Brotherhood of Steel -ryhmän.
Weezer (White Album)
Weezer (White Album) on Weezerin kymmenes studioalbumi. Se julkaistiin 1. huhtikuuta 2016 levymerkillä Atlantic Records.
Albumi nousi Yhdysvalloissa Billboard 200 -listan neljännelle sijalle. Iso-Britanniassa se ylsi maan virallisen albumilistan sijalle 24.
Donald McWatters
Donald McWatters (s. 23. tammikuuta 1941) on australialainen entinen maahockeypelaaja. Hän kilpaili vuoden 1964 kesäolympialaisissa Tokiossa ja kuului siellä pronssia saaneeseen joukkueeseen.
Maximilian Daublebsky von Sterneck
Maximilian (Max) Freiherr Daublebsky von Sterneck (14. helmikuuta 1829 Klagenfurt – 5. joulukuuta 1897 Wien) oli itävaltalainen meriupseeri. Hän osallistui vuonna 1866 Lissan taisteluun Itävallan laivaston lippulaivan kapteenina ja upotti italialaisten lippulaivan törmäämällä siihen. Myöhemmin hän toimi vuodet 1883–1897 Itävalta-Unkarin laivaston komentajana, jolloin hän pyrki laajentamaan laivaston toimintaa ja lisäämään sen vahvuutta. Sotilaallisesti hän oli Jeune École -ajattelun kannattaja.
Elämäkerta
Maximilian Daublebsky von Sterneckin vanhemmat olivat Joseph von Sterneck und Ehrenstein ja Franziska von Kaiserstein. Hän oli pariskunnan nuorin poika.
Daublebsky von Sterneck valmistui vuonna 1847 Venetsian laivastoakatemiasta, ja hänestä tuli aliluutnantti seuraavana vuonna. Hän osallistui vuonna 1848 Italian ensimmäisessä itsenäisyyssodassa Venetsian saartoon. Hän yleni vuonna 1853 luutnantiksi, vuonna 1859 komentajakapteeniksi ja vuonna 1861 komentajaksi.
Toisessa Saksan–Tanskan sodassa 1864 Daublebsky von Sterneck toimi SMS Schwarzenbergin kapteenina ja osallistui Helgolandin taisteluun. Preussin–Itävallan sodassa 1866 hän toimi amiraali Wilhelm von Tegetthoffin lippulaivan SMS Erzherzog Ferdinand Maxin kapteenina ja upotti Lissan taistelussa panssarilaiva RN Re d’Italian törmäämällä siihen.
Daublebsky von Sterneck toimi vuosina 1869–1873 Pulan sotilassataman päällikkönä. Hänet ylennettiin vuonna 1872 lippueamiraaliksi. Hän osallistui samana vuonna kreivi Johannes Wilczekin arktiselle alueelle suunnatulle tutkimusmatkalle, jonka tarkoituksena oli valmistella Itävalta-Unkarin matkaa pohjoisnavalle. Tämän jälkeen hän toimi kahdeksan vuoden ajan Pulan laivastoarsenaalin päällikkönä.
Panagía Chrysopolítissan kirkko
Panagía Chrysopolítissan kirkko ( eli Παναγία Χρυσοπολίτισσα, Panagía Chrysopolítissa), myös Pyhän Kyriaken kirkko (Αγία Κυριακή, Agía Kyriakí), on bysanttilaisaikainen ortodoksinen kirkko Páfoksen kaupungissa Kyproksen saarella.
Maximilian Daublebsky von Sterneck
Laivaston komentajana
Daublebsky von Sterneck pyrki komentajana kohottamaan laivastossa palvelevien moraalia. Hänen ensimmäisen komentajuusvuotensa aikana upseerikokelaiden palveluksesta jättäytymisaste väheni puolella von Pöckin aikaan verrattuna. Hän yritti myös murtaa laivaston upseeristossa vallinnutta klikkiytymistä antamalla ylennyksiä puhtaasti vanhemmuuteen perustuen. Hän järjesti silti joillekin läheisille upseereilleen ylennyksiä ja parempia asemia – esimerkiksi entisen alaisensa kapteeni Hermann von Spaunin hän siirsi pois arkkiherttua Kaarle Stefanin adjutantin asemasta parhaisiin merikomennuksiin. Hän antoi kesällä 1884 lisäksi suosituksensa laivaston komentoketjun uusimisesta, minkä keisari hyväksyi elokuussa 1885.
Panagía Chrysopolítissan kirkko
pienoiskuva|vasen|240px|Pyhän Kyriaken kirkko ja varhaiskristillisen Panagía (Neitsyt Maria) Chrysopolítissan basilikakirkon raunioita. Kirkko on rakennettu 1200-luvulla samannimisen varhaiskristillisen, 300-luvulla rakennetun basilikakirkon paikalle. Basilikakirkko oli saaren suurin ja alun perin seitsemänlaivainen. Myöhemmin se muutettiin viisilaivaiseksi. Kirkon lähellä sijaitsi piispan palatsi. Arabit tuhosivat rakennukset 600-luvulla. Nykyisin paikalla oleva kirkko on pienempi ja edustaa tyypillistä bysanttilaista kirkkotyyppiä. Alkuperäinen basilika oli omistettu ”Kultakaupungin Neitsyt Marialle” (Panagía Chrysopolítissa), ja samaa nimeä käytetään myös nykyisestä kirkosta, joka on oikeammin omistettu Pyhälle Kyriakelle (Agía Kyriakí). Kirkko on nykyisin katolisen ja anglikaanisen seurakunnan käytössä.
Maximilian Daublebsky von Sterneck
Laivaston komentajana
Siinä missä von Pöckin komentajuuden aikana laivastolla oli usein ollut käytössä vain yksi panssarilaiva kerrallaan, Daublebsky von Sterneckin aikana laivasto alkoi suorittaa kesäkuukausina säännöllisiä harjoituksia Adrianmerellä. Laivaston alukset alkoivat myös tehdä merkittävästi laivastovierailuja – pelkästään vuonna 1885 Pulasta lähti laivastovierailuille neljä alusta, jotka palasivat seuraavana vuonna. Laivastolle varattiin lisäksi yksinoikeus rannikkoalueen asevelvollisiin, ja vuonna 1889 perustettiin Seewehr-reservi vastineeksi armeijan Landwehrille ja Honvédille. Daublebsky von Sterneck itse ylennettiin amiraaliksi lokakuussa 1888.
Triptaanit
thumb|right|250px|[[Ritsatriptaani, kauppanimeltään Maxalt on triptaaneihin kuuluva lääke.]] Triptaanit ovat migreenin akuuttihoidossa käytettäviä lääkkeitä. Triptaanit sitoutuvat 5-HT1- eli serotoniinireseptoreihin supistaen migreenikohtauksessa laajenneita aivojen ja muun pään alueen verisuonia, estämällä tulehdusreaktiota sekä vähentämällä kipua. 50–80 prosentissa tapauksista triptaanit lievittävät migreenioireita noin kahden tunnin kuluessa lääkkeen ottamisesta. Hyvien hoitotulosten ja vähäisempien haittavaikutusten vuoksi triptaanit ovat syrjäyttäneet migreenin hoidossa aiemmin käytetyt torajyväalkaloidit; kuten esimerkiksi ergotamiinin jota käytettiin aikaisemmin kofeiinin kanssa yhdistelmälääkkeenä.
Maximilian Daublebsky von Sterneck
Laivaston komentajana
Erityistä huomiota Daublebsky von Sterneck antoi Jeune École -aatteen kannattajana laivaston pienemmille aluksille. Hänen aikanaan laivaston palvelukseen otettiin sen ensimmäiset kymmenen torpedovenettä ja kaksi puskuriristeilijää, joista viimeisiä nimitettiin joskus ”Sterneckin peltipurkeiksi”. Syyskuussa 1891 hän esitteli laivasto-ohjelman, johon olisi kuulunut muiden alusten ohella 72 torpedovenettä, mutta jota ei lopulta otettu käyttöön. Viimeisinä vuosinaan hänen uskonsa Jeune Écoleen alkoi vähetä.
Gustaf Henrik Mellin
thumb|Gustaf Henrik Mellin. Gustaf Henrik Mellin (23. huhtikuuta 1806 Revonlahti – 2. elokuuta 1875 Norra Vram, Skåne, Ruotsi) oli Ruotsissa asunut suomalaissyntyinen pappi ja kirjailija.
Mellinin vanhemmat olivat Revonlahden kappalainen Abraham Mellin ja Margareta Wacklin. Mellin siirtyi jo 1810 perheensä mukana Ruotsiin jossa hänen isänsä toimi Thunin kirkkoherrana Länsi-Götanmaalla. Mellin pääsi ylioppilaaksi 1821 ja hänet vihittiin papiksi 1829. Hän toimi 1829–1852 Tukholman Klaran seurakunnan pappina ja viimeksi hän oli kirkkoherrana Skånessa. Mellin julkaisi koko kirjallisen tuotantonsa Ruotsissa mutta hän kirjoitti myös Suomeen liittyvistä aiheista.
Maximilian Daublebsky von Sterneck
Laivaston komentajana
Daublebsky von Sterneck oli edelleen laivaston komentajana, kun hän kuoli 68-vuotiaana 5. joulukuuta 1897 Wienissä. Häntä seurasi laivaston komentajana Hermann von Spaun. Von Spaunia vuonna 1904 puolestaan seurannut Rudolf Montecuccoli alkoi vähitellen korvata Daublebsky von Sterneckin Jeune École -pohjaista laivastoa todellisella valtamerille soveltuvalla laivastolla.
Gustaf Henrik Mellin
Mellin oli sukua kirjailija Sara Wacklinille ja hän toimi tämän holhoojana Wacklinin asuessa Ruotsissa.
Romaaneja
manuskript. Fritze, Stockholm 1890
Triptaanit
Triptaanien käyttöä voivat estää iskeeminen sydänsairaus, Prinzmetalin angiina, tuore TIA, lukinkalvonalainen verenvuoto, aivoinfarkti, hoitamaton tai muuten korkea verenpaine ja vaikea munuaisten vajaatoiminta. Triptaanien haittavaikutuksina esiintyy väsymystä, huimausta sekä kaulassa ja ylärintakehässä ilmenevää painon tai puristuksen tunnetta, joka ei ilmeisesti liity sepelsuoniin. Triptaaneilla voi olla haitallisia yhteisvaikutuksia ergotamiinin ja sen johdannaisten kanssa, selektiivisten serotoniinin takaisinoton estäjien ja serotoniinin-noradrenaliinin takaisinoton estäjien kanssa.
Katso myös
Seuraavat triptaanit kuuluvat anatomis-terapeuttis-kemiallisessa lääkeluokituksessa (ATC) luokkaan N02CC eli selektiiviset 5HT1-reseptoriagonistit.
Panagía Chrysopolítissan kirkko
Kirkon ympärillä on arkeologinen alue, joka kuuluu antiikin Pafoksen arkeologisiin alueisiin. Alueella on basilikakirkon raunioita sen eri rakennusvaiheista, sekä piispan palatsin raunioita ja kolmannen, latinalaisvallan aikaisen katolisen kirkon rauniot. Rakennuksista on säilynyt niiden perustuksia, pylväitä sekä lattiamosaiikkeja. Alueella on myös pylväs, johon Pafoksessa käynyt apostoli Paavali legendan mukaan sidottiin ruoskimista varten.
Ampumahiihdon maailmanmestaruuskilpailut 1967
Ampumahiihdon maailmanmestaruuskilpailut 1967 järjestettiin Altenbergissä, Itä-Saksassa.
Rastasluurat
Rastasluurat (Myrmothera) on luurien heimoon kuuluva varpuslintusuku. Aikaisemmin suku on luettu kuuluvaksi muurien heimoon. Rastasluurien sukuun kuuluu BirdLifen mukaan kaksi lajia.
Barrett Heisten
Barrett Heisten (s. 19. maaliskuuta 1980, Alaska) on yhdysvaltalainen uransa lopettanut jääkiekkoilija, joka pelasi urallaan kymmenen NHL-ottelua New York Rangersissa. Buffalo Sabres varasi hänet NHL:ään vuoden 1999 varaustilaisuuden ensimmäisellä kierroksella numerolla 20.
Aero Virgin Islands
Aero Virgin Islands (IATA: QY ) oli yhdysvaltainneitsytsaarelainen lentoyhtiö. Se perustettiin vuonna 1977. Se lensi reittilentoja Saint Thomasin ja San Juanin välillä. Yhtiö joutui lopettamaan toimintansa vuonna 1990 kilpailun kovetessa.
Laivastohistoria
Toimintansa aikana Aero Virgin Islands käytti ainakin seuraavia konetyyppejä: